b"\n_START_ARTICLE_\nPierre Fournier\n_START_SECTION_\nBiografia\n_START_PARAGRAPH_\nEl seu pare fou un fam\xc3\xb3s general, i en la seva fam\xc3\xadlia hi hagu\xc3\xa9 un ambient art\xc3\xadstic i musical, que l'iici\xc3\xa0 en l'estudi del piano per\xc3\xb2 una poliomielitis que pat\xc3\xad als nou anys l'impuls\xc3\xa0 a dedicar-se al violoncel._NEWLINE_Estudi\xc3\xa0 en el Conservatori de Par\xc3\xads amb Paul Bazelaire i G\xc3\xa9rard Hekking, ensems que actu\xc3\xa0 en locals de cinema i teatre, com el Vieux Colombier, on form\xc3\xa0 part d'un conjunt del que tamb\xc3\xa9 en fou component Arthur Honegger._NEWLINE_Despr\xc3\xa9s de debutar com a concertista en el mateix Par\xc3\xads, inici\xc3\xa0 una carrera internacional que el va portar a actuar amb solistes i directors de tant prestigi com Alfred Cortot, Jacques Thibaud, Artur Schnabel, Zino Francescatti, Wilhelm Furtw\xc3\xa4ngler o Herbert von Karajan._NEWLINE_La seva tasca pedag\xc3\xb2gica es desenvolup\xc3\xa0 en l'Escola Normal de M\xc3\xbasica i en el Conservatori de Par\xc3\xads, on entre d'altres alumnes tingu\xc3\xa9 Maud Martin Tortelier,  i tamb\xc3\xa9 don\xc3\xa0 cursos d'estiu en distintes ciutats europees._NEWLINE_Frank Martin, Bohuslav Martin\xc5\xaf, Hothmar Schoek, Arthur Honegger i Francis Poulenc li dedicaren algunes de les seves obres i estren\xc3\xa0 el Concertino d'Albert Roussel el 1937._NEWLINE_Durant els anys cinquanta form\xc3\xa0 part del quartet format amb Joseph Szgeti, Clifford Curzon i William Primrose."